section_heading: Kasnije inačice
paragraph_text: Proizvodnja Bf 110 u 1941. godine nije forsirana jer se očekivala njegova zamjena - Me 210. Tijekom tog vremena razvijeni su modeli E i F. E model je bio zamišljen kao lovac bombarder (razarač Jabo), s četiri nosača za bombe od po 50 kg ispod krila te jednim centralnim nosačem. Na prve Bf 110 E-1 izvorno su ugrađivani DB 601B a kasnije su ih zamijenili DB-601P motori. Između kolovoza 1940. i siječanja 1942. godine izrađeno je 856 Bf 110E aviona. Radi dodatne težine, ovi modeli su također imali unaprijeđeni oklop i trup. Većina pilota avion je smatralo loše upravljivim i sporim.